#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2018. június 20-i ülésére)

**TÁRGY: SZŰCS GYULA ÉS SZŰCS GYULÁNÉ 6200 KISKŐRÖS, BAROSS G. UTCA 107. SZÁM ALATTI LAKOSOK AJÁNDÉKOZÁSA**

Szűcs Gyula a Kiskőrös 618/1 hrsz-ú, kivett lakóház, udvar rendeltetésű, valamint Szűcs Gyula és Szűcs Gyuláné ½ - ½ -ed tulajdoni hányadban a Kiskőrös 618/2 hrsz-on nyilvántartott, kivett lakóház, udvar művelési ágban lévő ingatlan tulajdonosai összesen 69 m2 nagyságú területrészt felajánlottak útszélesítés céljára ingyenesen – ajándékozás jogcímen - Kiskőrös Város Önkormányzata (a továbbiakban: Önkormányzat) részére.

Szűcs Gyula és Szűcs Gyuláné a 618/1, a 618/2 és a 971/10 hrsz-on nyilvántartott földrészletek határrendezése érdekében, az előterjesztés mellékletét képező változási vázrajz elkészítését kezdeményezték a Kőrösi Földmérő Iroda Kft.-nél, 16/70/2018 számon. A Képviselő-testület döntését követően kerül sor a Bács-Kiskun Megyei Kormányhivatal Kiskőrösi Járási Hivatal Földhivatali Osztályán (a továbbiakban: Földhivatali Osztály) a telekalakítási eljárás lefolytatására.

Szűcs Gyula és Szűcs Gyuláné által felajánlott területrész beolvad az Önkormányzat forgalomképtelen törzsvagyonát képező 971/10 hrsz-on nyilvántartott 6286 m2 alapterületű kivett közterület művelési ágban lévő út rendeltetésű területébe.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) 18. § (4) bekezdése alapján ingyenes felajánlás révén akkor kerülhetnek az Önkormányzat tulajdonába ingó vagy ingatlan vagyontárgyak, ha az Önkormányzat képes a felajánlott vagyonnal való gazdálkodással járó kötelezettségek teljesítésére.

A Vagyonrendelet 18. § (5) bekezdése szerint az ellenszolgáltatás nélkül kapott vagy felajánlott vagyon elfogadásának feltétele a fentiekben nevesített – (4) bekezdésben meghatározott – kötelezettség teljesítése likviditási problémát ne okozzon, és ne zavarja az önkormányzati feladatok ellátását. Ezen jogszabályi rendelkezésnek – tekintettel arra, hogy önkormányzati út szabályozása céljára hasznosul – az ajándékozás maradéktalanul megfelel.

A Vagyonrendelet 18. § (6) bekezdésében foglaltaknak megfelelve a felajánlás elfogadásáról a Képviselő-testület dönt. A vagyonátadás során felmerült költségeket az Önkormányzat viseli.

A fentiekre tekintettel javaslom, hogy a Képviselő-testület köszönettel fogadja el Szűcs Gyula és Szűcs Gyuláné kiskőrösi lakosok által felajánlott földrészletet – útszélesítés céljából – ingyenesen, ajándékozás jogcímén.

**Kiskőrös, 2018. június 12.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. köszönettel elfogadja Szűcs Gyula és Szűcs Gyuláné 6200 Kiskőrös, Baross G. u. 107. szám alatti lakosok, mint a Kiskőrös 618/1, illetve a 618/2 hrsz-on nyilvántartott, kivett lakóház, udvar művelési ágban lévő ingatlanok tulajdonosai által Kiskőrös Város Önkormányzatának útszélesítés céljára felajánlott 69 m2 nagyságú területet ingyenesen, ajándékozás jogcímén.
2. felhatalmazza a polgármestert a határozat-tervezet mellékletét képező telekhatár rendezéssel vegyes ajándékozási és csereszerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

**Felelős:** polgármester

**Határidő:** azonnal